ב \_\_\_\_ בשבת, \_\_\_\_ ימים לחודש \_\_\_\_ שנת \_\_\_\_ לבריאת עולם, ובמקביל ל \_\_\_\_ ימים לחודש \_\_\_\_, שנת \_\_\_\_, למנין שאנו מונים כאן, ב \_\_\_\_, ובנוכחות בני משפחה וחברים, בני הזוג האהובים \_\_\_\_ ו \_\_\_\_ נכנסו בברית הנישואים.

ב \_\_\_\_ בשבת, שנים ועשרים ימים לחודש תשרי, שנת חמשת אלפים שבע מאות שמונים ואחת לבריאת עולם, ובמקביל לעשרה ימים לחודש אוקטובר, שנת אלפיים ועשרים, למנין שאנו מונים כאן, בנאשוויל, טנסי, ובנוכחות בני משפחה וחברים, בני הזוג האהובים שרה ודייויד נכנסו בברית הנישואים.

בעת שאנו קושרים את חיינו זה בזה והופכים לגוף אחד, אנו מבטיחים לאהוב, לכבד ולעודד זה את זה ולהעניק זה לזה השראה. אנו נשבעים להיות פתוחים וכנים, מבינים ומקבלים, אוהבים וסלחניים, לבטוח זה בזה ולהיות נאמנים זה לזה. אנו מבטיחים לעשות כמיטב יכולתנו על מנת לסייע זה לזה לבטא את הטוב שבנו. נשאף להגשים את חלומותינו ותקוותינו, הן המשותפים והן האישיים, ותמיד להתפתח ביחד. ברגעי הצער והקושי בחיים ננחם זה את זה ונתמוך זה בזה. ברגעי השמחה וההנאה נצחק ונחגוג ביחד. ביחד ניצור בית שבו נכבד ונחגוג את מסורות אבותינו. נקים בית אשר יהיה שופע חום, נדיבות ואהבה, ומי ייתן ויהיה מלא בקולותיהם הצוהלים של בני משפחותינו וחברינו. מי ייתן וחיינו יבורכו בהרמוניה, בבריאות ובאושר. מול בני משפחותינו וחברינו היקרים לנו ביותר המשמשים לנו עדים, אנו מבטיחים זה לזה את כל האמור לעיל ומתחייבים בשמחה להיות בעל ואישה.